CELEX: 62009CN0001
Language: sl
Date: 2009-01-02 00:00:00
Title: Zadeva C-1/09: Predlog za sprejetje predhodne odločbe, ki ga je 2. januarja 2009 vložilo Conseil d'État (Francija) – Centre d'exportation du livre français (CELF), Ministre de la culture et de la communication proti Société internationale de diffusion et d'édition

21.3.2009   
            
            
               SL
            
            
               Uradni list Evropske unije
            
            
               C 69/24
            
         Predlog za sprejetje predhodne odločbe, ki ga je 2. januarja 2009 vložilo Conseil d'État (Francija) – Centre d'exportation du livre français (CELF), Ministre de la culture et de la communication proti Société internationale de diffusion et d'édition
   (Zadeva C-1/09)
   (2009/C 69/42)
   Jezik postopka: francoščina
   Predložitveno sodišče
   Conseil d'État (Francija)
   Stranke v postopku v glavni stvari
   
      Tožeči stranki: Centre d'exportation du livre français (CELF), Ministre de la culture et de la communication
   
      Tožena stranka: Société internationale de diffusion et d'édition
   Vprašanji za predhodno odločanje
   
               1)
            
            
               Ali lahko nacionalno sodišče prekine odločanje o vprašanju vračila državne pomoči, dokler Komisija Evropskih skupnosti z dokončno odločbo ne odloči o združljivosti pomoči s pravili skupnega trga, kadar je sodišče Skupnosti prvo odločbo Komisije, s katero je bila ta pomoč razglašena za združljivo, razglasilo za nično?
            
         
               2)
            
            
               Ali lahko položaj, ko je Komisija trikrat razglasila pomoč za združljivo s skupnim trgom, preden je Sodišče prve stopnje Evropskih skupnosti razglasilo te odločbe za nične, pomeni izjemno okoliščino, zaradi katere nacionalno sodišče lahko omeji obveznost izterjave pomoči?